b'\n_START_ARTICLE_\nTramvaj\n_START_PARAGRAPH_\nTramvaj ali tudi cestna \xc5\xbeeleznica je vozilo na tirnicah, ki je la\xc5\xbeje od vlaka, namenjeno za prevoz potnikov (v\xc4\x8dasih tudi tovora). Tramvaji se od drugih oblik \xc5\xbeelezni\xc5\xa1kih sistemov po tem, da so tiri postavljeni na mestne ulice, obi\xc4\x8dajno na neko stezo, ki je rezervirana za tramvajski sistem. Druga razlika je tudi v dol\xc5\xbeini vozila, saj tramvaj obi\xc4\x8dajno sestavljajo le eden do tri vagoni. Posebna vrsta tramvaja je kabelska vzpenja\xc4\x8da._NEWLINE_Tramvajski sistemi so pogosti v Evropi in so bili tudi pogosti drugje v zahodnem svetu. Po drugi svetovni vojni je veliko svetovnih mest ukinilo tramvaje in namesto njih uvedlo omre\xc5\xbeje trolejbusov in avtobusov (tudi Ljubljana). Danes pa se tramvaji v sodobni obliki spet vra\xc4\x8dajo v mnoga mesta, \xc4\x8deprav se sedaj njihova vloga marsikje kombinira z mestno \xc5\xbeeleznico ali podzemno \xc5\xbeeleznico.'